**Patronii se feresc de persoane cu handicap**

Mai putin de jumatate dintre sibienii cu dizabilitati au fost selectati in vederea angajarii, la finele saptamanii trecute, in cadrul bursei locurilor de munca pentru persoanele cu dizabilitati, in municipiile Sibiu si Medias, informeaza Agerpres. Majoritatea patronilor se feresc, in continuare, sa angajeze persoane cu dizabilitati, de teama ca acesti angajati nu sunt la fel de seriosi si muncitori, spune directorul AJOFM Sibiu, Mircea Cretu. La Sibiu, doar 29 de persoane cu handicap, din cele 68 prezente la bursa, au fost selectate de patroni. La Medias, numai noua sibieni cu dizabilitati au reusit sa-i impresioneze pe patroni.

Cele 114 persoane participante vineri la bursa, au avut la dispozitie 105 de locuri de munca pentru urmatoarele meserii: agent paza, montator subansamble, inginer electronist, confectioner textile, confectioner tricotaje, tamplar, muncitor necalificat, masor, agent comercial, electrician, instalator si altele. La Sibiu, cele noua firme au oferit celor interesati 75 de locuri de munca. in municipiul resedinta de judet au participat 89 de persoane, dintre care 68 cu dizabilitati. Dintre acestea, 35 au fost selectate in vederea incadrarii, iar din acest total, 29 au fost persoane cu dizabilitati. La Medias, 6 firme au oferit 30 de locuri de munca. Aici au participat la bursa 25 de persoane, dintre care 24 cu dizabilitati. Dintre acestea, noua au fost selectate in vederea incadrarii, toate fiind persoane cu dizabilitati.

**Un sibian cu handicap locomotor nu poate face şcoala de şoferi**

Are un handicap locomotor dar vrea să fie tratat ca orice alt om. Şi pentru asta, vrea să devină şofer, ca să nu îşi mai dea toţi banii pe taxi. Un sibian de 37 de ani, care se foloseşte de un scaun cu rotile, se plânge că nicio şcoală de şoferi din Sibiu nu are o maşină adaptată persoanelor cu handicap locomotor. Singura sa variantă ar fi să-şi cumpere o maşină destinată nevoilor sale dar şi să o modifice ca să o folosească pentru şcoală.

În urmă cu şapte ani, Gheorghe Iurescu a suferit un accident care a avut urmări tragice. Omul lucra în construcţii şi a căzut de pe o schelă, de la cinci metri înălţime. Acum se deplasează într-un scaun cu rotile.

Bărbatul locuieşte în Şura Mică iar dacă are treabă în cel mai apropiat oraş, la Ocna Sibiului, trebuie să dea cel puţin o sută de lei pe taxi. În schimb, visează să poată conduce o maşină, ca să îşi ducă fiul de şapte ani la plimbare prin Sibiu.

În Sibiu, nu există nicio şcoală de şoferi care să aibă maşini modificate pentru persoane cu handicap. De altfel, în ţară sunt foarte puţine astfel de şcoli.

"Îs prea puţini clienţi la categoria respectivă, pentru handicapul respectiv, şi de aia e nevoie de maşină, să-şi cumpere" a declarat Valentin Corjescu, director şcoală de şoferi.

Cazul de la Sibiu este ceva nou pentru reprezentanţii consiliului naţional pentru combaterea discriminării. Sibianul ar putea face şcoala de şoferi cu propria maşină. Însă aceasta trebuie să fie modificată nu doar pentru handicapul lui, ci şi pentru a avea dublă comandă, iar costurile sunt mult prea mari pentru posibilităţile sale financiare.